**Slovensko privíta vzácnu návštevu svetového motoršportu**

**Orechová Potôň, 8. október 2024 – Slovensko čaká opäť vzácna návšteva zo svetového motoršportu. Pri príležitosti osláv 15. výročia otvorenia pretekárskeho okruhu SLOVAKIA RING prichádza na Slovensko prezident Medzinárodnej automobilovej federácie FIA Mohammed Ben Sulayem.**

Pretekársky okruh SLOVAKIA RING oslavuje v týchto dňoch 15. rok od svojho otvorenia. Bolo to presne 1. októbra 2009, keď svet spoznal prvý slovenský profesionálny pretekársky okruh a náš motoršport tak začal písať novú kapitolu svojich dejín. Odvtedy okruh hostil množstvo významných motoristických podujatí, ako sú Majstrovstvá sveta cestovných automobilov FIA WTCC, Majstrovstvá sveta FIA GT1, Blancpain GT, ADAC GT Masters, preteky Majstrovstiev Európy ťahačov FIA ETRC, či Majstrovstvá sveta cestných motocyklov vo vytrvalosti FIM EWC.

Návšteva prezidenta FIA Mohammeda Bena Sulayema na Slovensku a SLOVAKIA RINGU doplní oficiálna audiencia u prezidenta Slovenskej republiky Petra Pellegriniho, po ktorej nasleduje podpis memoranda o spolupráci na pôde Ministerstva cestovného ruchu a športu za účasti rezortného ministra Dušana Keketiho a prezidenta Slovenskej asociácie motoristického športu (SAMŠ) Dušana Kobliška.

Cieľom memoranda je vytvorenie podmienok pre vzájomnú spoluprácu, organizovať a uskutočniť významné svetové motoristické podujatia na území SR so štátnou podporou a s víziou zlepšiť propagáciu Slovenskej republiky prostredníctvom medzinárodného motoršportu.

Podpis memoranda s prezidentom FIA, prezidentom SAMŠ a ministrom cestovného ruchu a športu je plánovaný na stredu 9. októbra 2024 o 14:30 na pôde Ministerstva cestovného ruchu a športu, aj za účasti odbornej verejnosti a médií.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |